هیندیستانین آنکارا ائلچیسی سانژای باتاچاریا، هیندیستان‌دان تورکیه‌یه گلن توریست ساییسین‌دا گئچه‌ن ایل ۲۰۱۷یه گؤره یوزده ۸۰ آرتیش اولدوغونو بیلدیردی.
تورکیه‌نین ان اؤنملی اسکی مرکزلرین‌دن ارزوروم‌داکی پالان‌دؤکنه گئدرک، توریزم پتانسیلینی گؤزلمله‌ین سانژای باتاچاریا، پالان‌دؤکن‌ده خوجالارلا  اسکی ائتدیگینی ایفاده ائد‌رک، ارزورومو چوخ بگه‌ندیگینی و حیران قالدیغینی بیلدیردی.
پالان‌دؤکنین اسکی اوچون چوخ گؤزل یئرلره صاحب اولدوغونو وورغولایان باتاچاریچیا،
"گرچکدن پالان‌دؤکنده اینانیلماز حیران ائدیجی بیر اورتام وار. هیندیستان‌لی توریستلر، عموما، آوروپایا گئدیر و یا هیمالایادا اسکی ائدیر، اما بورا یئنی بیر توریستیک هدف اولابیلر چونکو چوخ گؤزل طبیعته صاحب" دئیه دانیشدی.
ارزورومون تاریخی باخیم‌دان چوخ زنگین بیر شهر اولدوغونا ایشاره ائد‌ن باتاچاریا، شهرین روما امپراتورلوغو دؤورون‌دن بو یانا بیر چوخ مدنیتی ایچینده ساخلادیغینی سؤیله‌دی.
هیندیستان‌لی توریستلرین اساساً ایستانبول، کاپادوکیا و آنتالیایا اوستونلوک وئردیگینی خاطیرلادان باتاچاریا،
"ارزوروم، وان گؤلو، قارس، توریستلر اوچون بیر پاکت حالین‌دا سونولابیلر و بو هیندیستان‌لی توریستلرین ده دقتینی چکه‌جک‌دیر آیریجا قارا دنیز ده بو آنلامدا چوخ زنگین پتانسیله صاحب" دئدی.
